Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14353

b) a W - WN vonalon (G-22. számú ábra) ki lehet választani egy pontot a változó "X" értékének meghatározásához. Az az előnyösebb, ha a pontot úgy választják meg, hogy olyan közel legyen a "W" ponthoz, amennyire csak lehetséges, és annak az érintett eljárásokhoz üzemeltetésileg elfogadottnak kell lenni. Mivel ennek a követelménynek a kifejlesztéséhez felhasznált hiba elosztás a teljes terjedési hiba halmaznak csak egy kis részét képezi, az oldalszög jel kielégítheti a pontossági követelményeket még azon sík alatt is, ami magába foglalja az oldalszög adó antenna fázis középpontjára kiválasztott pontot. Azt a pontot, amelyre az elfogadható oldalszög jel fennáll, a minimális siklópálya szögön repülési mérésekkel lehet meghatározni. 4.1.2.3.2 Ha az iránysáv adó közeltéri figyelő egysége a futópálya meghosszabbított középvonalában van, akkor az oldalszög adó antenna fázis középpontja magasságának (PCH), vagy az iránysáv adó felügyelő egysége magasságának szabályozására lehet szükség, azért, hogy a minimálisra csökkentsék az iránysáv adó felügyelő egysége oszlopának az oldalszög jelekre gyakorolt hatását. Azonban az előre látható, hogy akkor, amikor a felügyelő egység oszlopának magassága azonos, vagy alacsonyabb az iránysáv adó antenna elemeinek magasságánál, a felügyelő egység oszlopának jelenléte miatti további szabályozásra nem lesz szükség. 4.1.2.4 Egybeépített oldalszög és iránysáv adó kialakítás 4.1.2.4.1 Oldalszög adó antenna az iránysáv antenna-sor alá beépítve 4.1.2.4.1.1 Ennél a kialakításnál az első figyelembe veendő tényező az akadálymentességi felületnek az iránysáv adó antenna-sora feletti magasságának meghatározása. A földfelszín és az akadálymentességi felület ezen pontja közötti függőleges távolságnak legalább egyenlőnek kell lenni az oldalszög adó antenna magasságával, beleértve a talapzatot és plusz azt a szükséges függőleges 'távolságot', ami az oldalszög adó antenna teteje és az iránysáv adó antenna elemek teteje között szükséges. Ha ezt a feltételt nem lehet betartani, akkor egy másik egybeépített kialakítást kell figyelembe venni. 4.1.2.4.1.2 A 24-elemes log-periódikus iránysáv adónál szerzett kísérleti eredmények azt jelzik, hogy az oldalszög adó antenna teteje és az iránysáv adó antenna elemek alja közötti függőleges térköznek legalább 0,5 méternek (1,6 láb) kell lenni, és egy, a 0,7 méternél (2,3 láb) nagyobb térköz az előnyösebb. Az olyan iránysáv adóknál, amelyeknél az elemeknek viszonylag magasabb a csatolása, a megnövelt függőleges térközt előnyösebbnek tartják. 4.1.2.4.2 Oldalszög adó antenna az iránysáv adó antenna-soron belülre egybeépítve 4.1.2.4.2.1 Ennél a kialakításnál nem lehet szükség az akadálymentességi felület magasságának figyelembe vételére, mivel az oldalszög antenna általában alacsonyabb a jelenlegi iránysáv adó antennáknál. Amikor az oldalszög antennát beépítik, akkor az iránysáv antennák bizonyos módosítására van szükség, amelyek befolyással lehetnek az iránysáv térbeli jelére. Azonban a hatások nagymértékben az iránysáv adó típusától függőek. 2007/70/II. szám 4.1.2.4.2.2 A két-frekvenciás dipol-antennás iránysáv adóknál szerzett kísérleti eredmények azt jelzik, hogy lehetséges ezeknek a hatásoknak a kiegyenlítése az iránysáv adó antennák kisebb helyszíni módosításaival. Ennek az egybeépített kialakításnak az alkalmazhatóságát az egyes iránysáv adó típusoknál kell megerősíteni. 4.1.2.4.3 Ha egy ILS közeltéri felügyelő egység van elhelyezve, akkor szükséges annak meghatározása, hogy növeljék az oldalszög antenna fázis középpontjának magasságát, vagy csökkentsék az iránysáv adó felügyelő egységének magasságát, ami azért szükséges, hogy a minimálisra csökkentsék a felügyelő egység oszlopának az oldalszög jelekre gyakorolt hatását. Általában kielégítő eredményeket lehet elérni úgy, hogy az oldalszög antenna fázis középpontját körülbelül 0,3 méterrel (1 láb) a figyelő egység oszlopa fölé helyezik el. Ez az érték az iránysáv adó felügyelő egységének felépítésétől és elhelyezésétől függ. 4.1.2.5 Oldalirányban eltolt helyzetű oldalszög antenna 4.1.2.5.1 Bizonyos helyeken, ahol az ILS-t és az MLS-t egybeépítve akarják telepíteni, lehetséges, hogy az lehetetlen lesz az MLS antennának az ILS iránysáv antenna alatti, vagy mögötti elhelyezését, vagy az ILS iránysáv antennába való beépítését érintő korlátozások miatt. Ezeken a helyeken kedvező megoldás lehet az, hogy az MLS és a DME / P antennát egy oldalirányú eltolt helyzetben telepítik. A kiegészítő adatokba beadott telepítési információk lehetővé fogják tenni a légijármű fedélzeten az MLS megközelítési középvonal kiszámítását. 4.1.2.5.2 Az ilyen telepítési elrendezésnél az oldalszög adó antennaháznak az előnyös elhelyezése az iránysáv-adó antenna síkjában van (az 1. Terület a G-21. számú ábrán). Az oldalszög adó berendezés és az iránysáv-adó antennasora (utolsó antenna-elem) között a 3 méteres minimális távolságot tartjuk kedvezőnek. 4.1.2.5.3 Ha az oldalszög adó antenna ilyen, az iránysáv-adóhoz viszonyított oldalirányú eltolt helyzetű telepítése gyakorlatilag nem megoldható, akkor az oldalszög adó antennát az iránysáv-adó antennasor síkja mögött lehet telepíteni (a 2. Terület a G-21. sz. ábrán). Az oldalszög adó antenna oldalirányú eltolt telepítésénél legalább 3 m (10 láb) távolságot kell biztosítani, és az oldalszög adó arányos oldalszög útirány-vezetési területére az iránysáv-adó antennasor nem nyúlhat be. 4.1.2.5.4 Ha az oldalszög adó antennát az iránysáv-adó antennasor síkja előtt kell elhelyezni, akkor az az iránysáv jelek teljesítmény-csökkenését eredményezheti. Az a terület, ahol az oldalszög adó berendezésnek az iránysáv-adó jeleire való legkisebb hatása várható, a 3. Terület a G-21. ábrán. Az oldalszög adó antenna elhelyezését egy oldalszög adó berendezés modell felhasználásával lehet vizsgálni. 4.2 Az MLS-nek a megközelítési fénytechnikai rendszeren belüli telepítése 4.2.1 Az ellentétes futópálya irányú megközelítéseket kiszolgáló megközelítési fénytechnikai rendszer befolyásolja az MLS oldalszög adó antenna elhelyezését. A célravezető telepítéshez figyelembe veendő tényezők a fedésterületi követelmények (lásd a korábbi 2.3.2 pontot), annak szükségessége, hogy elkerüljék a fények láthatóságának lezárását, az akadálykorlátozási követelmények és a lámpaszerkezetektől bekövetkező oldalszög jel többutas terjedés elkerülése. 4.2.2 Ezek a követelmények azokra a jellemző telepítésekre alkalmazhatók, ahol a megközelítési fények lényegében egyenlő magasságban kerültek felépítésre, vagy ahol a futópálya végétől mért növekvő távolság függvényében emelkednek. 4.2.3 A következő útmutatások az MLS-nek a jelenleg használatos fénytechnikai rendszer tartószerkezetek közötti telepítésén alapulnak. Jóval célszerűbb lenne olyan lámpaszerkezetek felhasználása, amelyek nincsenek hatással a térbeli jelre, ha ilyenek rendelkezésre állnak. 2007/70/II. szám 4.2.4 Ha az MLS oldalszög adó antennának a futópálya meghosszabbított középvonalán 60 méterrel (200 láb) a megközelítési fénytechnikai rendszer távolabbi végén túli telepítése nem lehetséges, vagy gyakorlatilag nem megvalósítható, akkor az antennát el lehet helyezni a fénytechnikai rendszer síkjának határvonalain belül, a következőkben megadott követelmények szerint:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes